Basketbol. “Real Madrid” Yevroliga finalida turk klubiga yutqazib qo‘ydi, “Barselona” bronza medaliga ega chiqdi

Serbiyaning Belgrad shahrida basketbol bo‘yicha Yevroliga 2021/22-yilgi mavsumining hal qiluvchi o‘yinlari 21-may, shanba kuni bo‘lib o‘tdi.

Finalda Ispaniyaning “Real Madrid” jamoasi Turkiyaning “Anadolu Efes”ga qarshi bahs olib bordi. Dastlabki ikki bo‘limni ispanlar o‘z foydasiga hal qildi va besh ochko oldinda edi, biroq Istanbul klubi keyingi ikki bo‘limda vaziyatni o‘z tomoniga og‘dirib, g‘alabani ilib ketdi.
Shu tariqa “Anadolu Efes” qatorasiga ikkinchi mavsum Yevroliga g‘olibligini o‘ziniki qildi.
Uchinchi o‘rin uchun esa “Barselona” va “Olimpiakos” jamoalari bahs olib bordi. Unda katalonlar 84:74 hisobidagi g‘alabani qo‘lga kiritdi.
Yevroliga
21-may, shanba
Final bahsi
Uchinchi o‘rin uchun bahs